
מישיבת ועדת העבודה, הרווחה והבריאות
יום שני, ט"ז באלול התשע"ו (19 בספטמבר 2016), שעה 9:32
<סדר-היום:>
<תקנות שוויון זכויות לאנשים עם מוגבלות (התאמות נגישות לשירות) (תיקון), התשע"ו–2016 - מליאת ועדה>
נכחו:

<חברי הוועדה:> 
אילן גילאון – מ"מ היו"ר 

עבדאללה אבו מערוף 
ישראל אייכלר 
מירב בן ארי 

נורית קורן 
<מוזמנים:> 
	לשכה משפטית, נציבות שוויון לאנשים עם מוגבלות 
	–
	אריאל סיידמן

	לשכה משפטית, נציבות שוויון לאנשים עם מוגבלות
	–
	ערן טמיר

	עו"ד, יו"ר הוועדה לקידום זכויות לאנשים עם מוגבלות בלשכת עו"הד
	–
	איתן עמרם


	מנהלת תוכניות הדרכה, המכון לקידום החירש 
	–
	גל רוקניאן

	רכזת תוכניות מיוחדות, המכון לקידום החירש 
	–
	לינוי יצחק

	מורשה נגישות שירות, עמותת נגישות ישראל 
	–
	אילנה בניש

	מנהלת המחלקה המשפטית, עמותת נגישות ישראל
	–
	מיכל שיק הר-טוב

	עוסק בתחום נגישות אתרי אינטרנט
	–
	אלון פרידמן ויסברד

	מנכ"ל המרכז לעיוור 
	–
	נתי ביאליסטוק כהן

	נהג מנכ"ל המרכז לעיוור 
	–
	יוסף לוי

	סמנכ"לית קשרי קהילה ורגולציה, איגוד האינטרנט הישראלי
	–
	מי-טל גרייבר שורץ

	פעילה, המשמר החברתי 
	–
	שרה קרמר

	תלמידה
	–
	ניצן שוורץ

	תלמיד
	–
	איל יאבו

	תלמיד
	–
	יונתן רימון


לרשימת השדלנים שנכחו בדיון – ראו בקישור זה.

<ייעוץ משפטי:>
נעה בן שבת
<רכזת בכירה בוועדה:>
אתי שבתאי
<רישום פרלמנטרי:>
רונית יצחק
<תקנות שוויון זכויות לאנשים עם מוגבלות (התאמות נגישות לשירות) (תיקון), התשע"ו–2016 - מליאת ועדה>
<היו"ר אילן גילאון:>
אנחנו פותחים את ישיבת מליאת הוועדה. בבקשה, אני רוצה פשוט הקראה, מי בעד? מי נגד? כי אני חייב לסיים את הישיבה.

<אייל לב ארי:>
"תקנות שוויון זכויות לאנשים עם מוגבלות (התאמות נגישות לשירות) (תיקון), התשע"ו–2016

בתוקף סמכותי לפי סעיף 19יב לחוק שוויון זכויות לאנשים עם מוגבלות, התשנ"ח–1998,
(להלן –החוק), ולאחר התייעצות עם נציב שוויון זכויות לאנשים עם מוגבלות ועם ארגונים העוסקים בקידום זכויותיהם של אנשים עם מוגבלות, בהסכמת שר האוצר לפי סעיף 19סז לחוק, בהתחשב בהוראות התקן הישראלי, לפי העניין, ובאישור ועדת העבודה, הרווחה והבריאות של הכנסת, אני מתקין תקנות אלה:
תיקון תקנה 35 – 1. בתקנות שוויון זכויות לאנשים עם מוגבלות (התאמות נגישות לשירות), 
התשע"ג–2013 (להלן – התקנות העיקריות), בתקנה 35, אחרי תקנת משנה (ד) יבוא:

(ד1) על אף האמור בתקנת משנה (ד), חייב רשאי להשלים את ביצוע ההתאמות לשירות אינטרנט 
וליישום שהוסף לשירות האינטרנט כאמור באותה תקנה עד יום ו' בחשון התשע"ח (26 באוקטובר 
2017)."
<ערן טמיר:>
פה אתה צריך לעשות נקודה בעצם.
<היו"ר אילן גילאון:>
כן.

<אייל לב ארי:>
את הנקודה אנחנו מוחקים. בעצם את כל הסיפה מ"ובלבד" ועד ל"בתקנה זו". אתם רוצים סעיף תחילה? שהוא יתחיל כבר מבחינת התקנה מהיום?

<קריאה:>
כן.

<אייל לב ארי:>
אז נעשה גם סעיף תחילה, שהתחילה היא מהיום.

<היו"ר אילן גילאון:>
מהיום. איפה ההסתייגויות שאמרתם שאתם מכניסים לתוך זה?
<ערן טמיר:>
עכשיו הוצאתם אותם.
<היו"ר אילן גילאון:>
לגבי החלוקה, אלו היו ההסתייגויות שלכם. אייל.
<אייל לב ארי:>
אז תחילה: תחילתן של תקנות אלה מיום 19 בספטמבר.

<היו"ר אילן גילאון:>
מהיום. זהו?
<נתי ביאליסטוק כהן:>
משהו באלול.
<היו"ר אילן גילאון:>
תודה רבה.

<ערן טמיר:>
צריך להצביע.
<היו"ר אילן גילאון:>
אני נועל את ישיבת הוועדה, ועדת המשנה. פותח בישיבת ועדת העבודה והרווחה, ומקיים הצבעה על הסעיף. מי בעד? שניים. מי נגד? 
הצבעה
בעד – פה אחד

תקנות שוויון זכויות לאנשים עם מוגבלות (התאמות נגישות לשירות) (תיקון), התשע"ו–2016, אושרו.
<היו"ר אילן גילאון:>
התקבל פה אחד. תודה רבה לכם. אני מתנצל לפני כולם על האופן החפוז. אנחנו בדרך כלל עושים את זה קצת יותר נינוח וקצת יותר ארוך, אז אל תיקחו את זה בתור דוגמה. בכלל אל תיקחו הרבה דברים פה בתור דוגמה. הישיבה נעולה.
<הישיבה ננעלה בשעה 09:34.>

